Nauhoja ja helmiä | ESO Suomi
Nauhoja ja helmiä
Tämän viikon kuva näyttää loisteliaat kaasu- ja pölynauhat, jotka kiertyvät sauvaspiraaligalaksi NGC 1398:n helmenhohtoisen keskustan ympärille. Galaksi sijaitsee Sulatusuunin (Fornax) tähdistössä, noin 65 miljoonan valovuoden päässä.
Sen sijaan, että ne alkaisivat galaksin keskeltä pyörteillen ulospäin, NGC 1398:n sirot spiraalihaarat saavat alkunsa tähdistä muodostuneesta suorasta sauvasta, joka lävistää galaksin keskiosan. Useimmilla - noin kahdella kolmasosalla – spiraaligalakseista on tämä piirre, mutta vielä ei ole selvinnyt, että vaikuttavatko ne, tai miten ne vaikuttavat, galaksin käyttäytymiseen ja kehittymiseen.
Tämä kuva koostuu havaintoaineistosta, joka on kerätty ESO:n VLT-teleskoopin (Very Large Telescope) FORS2-havaintolaitteella (FOcal Reducer/low dispersion Spectrograph 2) Paranalin observatoriolla Chilessä. Siinä NGC 1398:n yksityiskohdat näkyvät todella selkeästi sen spiraalihaaroja pilkuttavista tummista pölyvanoista aina sen ulko-osiin ripoteltuihin vaaleanpunertavan sävyisiin tähtiä muodostaviin alueisiin.
Kuva tuotettiin osana ESO:n Kosmiset jalokivet (Cosmic Gems) -ohjelmaa, joka on suurelle yleisölle suunnattu ohjelma, missä ESO:n teleskooppeja käyttäen tuotetaan kuvia kiinnostavista, kiehtovista tai visuaalisesti vetoavista kohteista opetus- ja suuren yleisön käyttöön. Ohjelma hyödyntää teleskooppien havaintoaikaa, jota ei voida käyttää tieteellisiin havaintoihin. Kaikki kerätty havaintoaineisto saattaa myös sopia tieteellisiin tarkoituksiin ja annetaan myös tähtitieteilijöiden käyttöön ESO:n tiedearkiston kautta.
Tunnistus: potw1801a
Julkaisupäivä: 1. tammikuuta 2018 6:00
Koko: 3416 x 3463 px
Nimi: NGC 1398
Etäisyys: 65 miljoona valovuotta
592,3 KB
793,0 KB